BWG พุ่งกระฉูด 12% โบรกฯชี้ราคาต่ำเกินพื้นฐานเชียร์ซื้อเป้า 0.30 บ.อัพไซด์สูง 57%
BWG พุ่งกระฉูด 12% โบรกฯชี้ราคาต่ำเกินพื้นฐานเชียร์ซื้อเป้า 0.30 บ.อัพไซด์สูง 57%
BWG พุ่งกระฉูด 12% โบรกฯชี้ราคาต่ำเกินพื้นฐานเชียร์ซื้อเป้า 0.30 บ.อัพไซด์สูง 57%
7 เม.ย. 2563

ผู้สื่อข่าวรายงานว่า บริษัท เบตเตอร์ เวิลด์ กรีน จำกัด (มหาชน) หรือ BWG  ณ เวลา 10.37 น. อยู่ที่ระดับ 0.19 บาท วก 0.02 บาท หรือ 11.76%  ด้วยมูลค่าซื้อขาย 1.16 ล้านบาท คาดเก็งกำไรหลังราคาลงลึกโบรกฯเคาะเป้า 0.30 บาท คิดเป็นอัพไซด์ 57% 
บล.ทรีนีตี้ ระบุในบทวิเคราะห์วันนี้(7เม.ย.63) ว่า BWG แนะนำ “ซื้อ” ราคาเป้าหมาย 0.30 บาท/หุ้น โดยมองธุรกิจโรงไฟฟ้าจะช่วยพลิกผลประกอบการปี 20 เป็นกำไรเล็กน้อย
คาดว่าบริษัทจะสามารถพลิกกลับมาเป็นกำไรได้เล็กน้อยในปี 2563 ที่ 7 ล้านบาท จากธุรกิจโรงไฟฟ้าที่เริ่มรับรู้รายได้จากการดำเนินการจ่ายไฟฟ้าเชิงพาณิชย์ และคาดผลกระทบ COVID-19 จะกระทบรุนแรงต่อธุรกิจกำจัดขยะ เนื่องจากผลผลิตภาคอุตสาหกรรมมีการหยุดชะงัก
ด้านราคาหุ้นปัจจุบันนั้นถือว่าต่ำกว่ามูลค่าความเป็นจริงเป็นอย่างมาก เนื่องจาก PBV ของบริษัทในปัจจุบันนั้นอยู่ในระดับ 0.21 เท่า ซึ่งถือว่าต่ำที่สุดเป็นประวัติการณ์และยังต่ำเป็นอันดับต้นๆของบริษัทในตลาดหลักทรัพย์อีกด้วย ซึ่งหากบริษัทสามารถฟื้นตัวได้จริง ราคาหุ้นควรจะฟื้นตัวได้เช่นกัน
ดังนั้นจึงยังคงแนะนำ “ซื้อ” โดยรอจังหวะเข้าลงทุนจากการฟื้นตัว ที่ราคาเป้าหมายใหม่ 0.30 บาท จากเดิม 0.68 บาท (อ้างอิงวิธี PBV ที่ 0.31 เท่า เทียบเท่า-2SD) โดยแนะนำให้ติดตามผลการดำเนินงานในไตรมาส1/63ก่อนเข้าลงทุนเพื่อเพิ่มความปลอดภัย